På Aalborg Teater har Lise Baastrup i denne, hendes første sæson på den nordjyske landsdelsscene - spillet datteren i "Familien", hovedrollen som Tudse i "Jul i Piletræerne", datteren Helene i Vinterbergs "Begravelsen" og er lige nu i fuld gang med prøverne på sæsonens sidste forestilling på Store Scene - "Anne Linnet Teaterkoncert - Jeg er jo lige her". - Jeg er meget overrasket, beæret, overvældet, glad og lidt chokeret - på den positive måde, siger Lise Baastrup. TV-serien "Rita" er nomineret i flere kategorier på festivalen, blandt andet "bedste internationale producer", "bedste europæiske producer", desuden er tre øvrige medvirkende i serien nomineret.

Opsummering:
Skuespiller ved Aalborg Teater Lise Baastrup er nomineret til en pris ved den internationale TV festival i Monte Carlo. Lise Baastrup er nomineret i kategorien "Bedste skuespillerinde" for sin rolle som Hjørdis i TV 2-serien "Rita".